لمحجوب بن صديق، تولد ف 20 فبراير 1922 ف مكناس ؤمات ف 17 شتنبر 2010 ف باريز، كان نقابي مغريبي. تولد لمحجوب ف 1922 ف مكناس، فين تبع قرايتو لبتيدائية ؤ تانوية قبل مايدخل لمكتب سكك لحديدية فين خدم ملي كانت عندو 16 لعام كرئيس د لمحطة د سوق لاربع. ف 1951، تشد ؤحكمات عليه حوكومة لحماية بعاماين د لحبس، دوز فيها عام ؤعاود رجع ف 1952 مور ما دار إضراب عام بسباب لموت ديال نقابي تونسي فرحات حشاد. ف لخروج ديالو ف 1954، ولا من زوعاما ديال لحركة لعمالية بحيت ف 20 مارس 1955 حل تيحاد لمغريبي لشغل ؤ ولا لكاتب لعام ديالو. ف 1957، تعين نايب لول ديال رايس لمجلس لوطني ستيشاري لي كان هو لمهدي بن بركة. ف نفس لعام، تعين كعضو ف لمكتب دولي د شغل. مات لمحجوب بن صديق نهار 17 شتنبر 2010 فواحد سبيطار ف باريز ف فرانصا، ؤتدفن ف مقبرة شوهادا ف دار لبيضا. A. G. (2010-09-20). "UMT: Qui succèdera à Benseddik?" [ت.م.ش: شكون غادي يعوض بن صديق ؟]. L'Economiste (بلفرانساوية). Kawtar Tali (2010-09-21).